Смирнова Валентина Владимировна

Валентина Владимировна Смирнова (Геворкян) (8.10.1959, Кӳлхĕрри ялĕ, Вăрнар районĕ, Чăваш АССР çур.) — раççей чăваш опера юрăçĕ. 

РФ тава тивĕçлĕ артисчĕ, Чăваш АССР тава тивĕçлĕ артисчĕ, Чăваш АССР халăх артисчĕБиографийĕ театр сайтĕнче Биографи.

 Биографи 
1959 çулхи юпан 8-мĕшĕнче Чăваш АССР йышĕнчи Вăрнар районĕнчи Кӳлхĕрри ялĕнче çуралнă. Вăтам шкулта вĕренсе тухсанах мусăкçă профессине алла илес тенĕ. 

Шупашкарти Ф. П. Павлов ячĕллĕ мусăк вĕрентĕвĕшĕн вокал уйрăмĕнче (З.П. Селиванова класĕ) палăрса вĕренсе тухнă хыççăн Сарăтури Л. В. Собинов ячĕллĕ патшалăх консерваторинче (РФ тава тивĕçлĕ артисчĕ, А.А. Шевелева профессор класĕ) аслă пĕлӳ илнĕ.

1991 çултанпа Чăваш патшалăх оперăпа балет театрĕнче ĕçлет.

 Чыслани 
 2006 çулта Тоска («Флория Тоска») партине сăнарланăшăн Республикăри VII театр ӳнерĕн конкурсĕнче «Чĕнтĕрлĕ чаршав» номинацире «Мусăк спектаклĕнче партие лайăх сăнарланăшăн» лауреат ятне тивĕçнĕ. 
 2015 çулта «Нарспи» спектакльре Сентнер амăшне сăнарланăшăн Республикăри XVI театр ӳнерĕн конкурсĕнче «Эпизодри чи лайăх роль» номинацире лауреат ятне тивĕçнĕ.
 Тĕнчери вокалистсен конкурсĕн лауреачĕ (Бельги, 2013),
 Тĕнчери тĕрĕк халăхĕсен фестивалĕн лауреачĕ (Турци, Ялова зула, 2015).

 Асăрхавсем 

 Каçăсем 
 Оперӑпа балет театрӗнче сумлӑ ҫынсене паллӑ кунсемпе саламлаҫҫӗ

Категори:Чăваш артисчĕсем
Категори:Чăваш халăх артисчĕсем
Категори:Пайăр çынсем:Вăрнар районĕ
Категори:Пайăр çынсем, алфавитпа
Категори:Чăваш юрăçисем
Категори:1959 çулта çуралнисем
Категори:Юпан 8-мĕшĕнче çуралнисем
Категори:Пайăр çынсем:Чăваш патшалăх оперăпа балет театрĕ